• ร้านไก่ตะกร้าเป็นร้านอาหารไทยสำหรับครอบครัว ตั้งอยู่ริมถนนแจ้งวัฒนะ ใกล้ๆ กับห้าแยกปากเกร็ด ร้านนี้ใกล้บ้านมาก เห็นมาตั้งแต่เกิดแต่ก็ไม่เคยเข้าไปลองทานสักที มีที่จอดรถหน้าร้าน2-3คัน แต่ที่จอดหลังร้านได้เป็นสิบ

• เป็นห้องอาหารติดแอร์สองชั้น ซึ่งถ้าชั้นแรกไม่เต็มก็จะไม่เปิดชั้นสอง ป้ายร้านโทรมๆ บ่งบอกว่าเปิดมานานพอสมควร แต่ในร้านดูเหมือนใหม่ตลอด พนักงานดูแลดี พูดจาดี และพนักงานค่อนข้างเยอะ

• เมนูแนะนำมีหลายเมนูมากหนึ่งในนั้นก็คือเมนูไก่ตระกร้า ตามชื่อร้าน อาหารที่สั่งมาลองได้แก่
     •• ไก่ตระกร้า เมนูแนะนำของร้าน เป็นไก่ทอดกับข้าวโพดทอดใส่มาในตระกร้าสานพร้อมน้ำจิ้มน่ารักกุ๊กกิ๊ก ไก่กับข้าวโพดทอดมาใหม่ๆ กำลังกรอบ เรื่องรสชาติก็อร่อยพอทานได้
     •• ส้มตำกุ้งแช่ ส้มตำอร่อยมาก รสชาติจัดจ้านครบรส มีกุ้งแช่น้ำปลาเสริฟมาข้างจานสองตัว กุ้งสดดี ทานคู่กันกับส้มตำแล้วอร่อยเข้ากัน
     •• ปลาทับทิมอบอ้อย ปลาทับทิมไซส์ค่อนข้างใหญ่อบอ้อยเสริฟพร้อมน้ำจิ้มรสจัดจ้าน เนื้อปลาทับทิมหอมหวานอร่อยแต่หนังปลาแข็งมากทานไม่ได้(หรือทานได้ก็เคี้ยวนานหน่อย)เพราะนำไปอบมา ทานพร้อมกับน้ำจิ้มอร่อยมาก เมนูนี้เป็นเมนูแนะนำของร้านเช่นกัน ตอนที่อาหารมาเสริฟหน้าตาจานนี้ไม่น่าทานเท่าไหร่ แต่พอลองทานก็ทานไม่หยุด
     •• ยำปลาดุกฟู ปลาดุกฟูทอดมากรอบๆ พร้อมน้ำยำใส่แยกถ้วยมาให้ น้ำยำเครื่องเยอะน้ำน้อยไปนิด รสชาติดีทีเดียว
     •• ต้มจืดปลาหมึก เสริฟมาในกระทะทองเหลืองร้อนใบเล็กๆ พร้อมถ้วยแบ่ง เมนูนี้ดรอปที่สุดในบรรยาอาหารที่สั่งมาทาน เป็นต้มจืดที่จืดจริงๆ
     •• กุ้งอบวุ้นเส้น อบมาร้อนๆ รสชาติอร่อย ให้กุ้งหลายตัวอยู่เหมือนกัน
     •• น้ำชามะนาว อร่อย สดชื่น แก้เลี่ยนดีค่ะ
 
• ราคาอาหารแต่ละอย่างลืมไปเสียสนิทแต่ว่าราคารวมประมาน 1,000 บาท รวมค่าน้ำเปล่าจุกจิกอีกนิดหน่อยด้วย สำหรับเรา อาหารที่นี่ไม่แพงมากและอร่อย ที่ร้านค่อนข้างใส่ใจกับเรื่องช้อนกลางและถ้วยแบ่งพอสมควร แนะนำให้มาทานกันนะคะ รองรับแบบครอบครัวเลยค่ะ